
Începând cu data de 01.01.2025, beneficiarii de servicii medico-sociale au obligația să plătească lunar o contribuție in suma de 3.500 lei, după cum urmează:
Pentru beneficiarii care realizează venituri, dar la care  suma rezultată din calcul este mai mică decât contribuția stabilită, diferența până la 3.500 lei va fi completată de aparținători și/sau susținători legali ai acestora.
Pentru beneficiarii care nu realizează venituri dar au aparținători, reprezentanți și/sau susținători legali, aceștia din urmă vor achita contribuția sus menționată  de 3.500 lei pentru beneficiarul instituționalizat.
Pentru beneficiarii care nu au venituri și nici susținători legali contribuția de întreținere de 3.500 lei se vor suporta din bugetul local al primăriilor de domiciliu, internarea făcându-se cu acordul scris în prealabil al acestora.
Recalcularea contribuției de întreținere după internare se va efectua anual, prin hotărârea consiliului local, ca urmare a modificărilor legislative și va fi comunicată plătitorilor.
Obligația de plată a contribuţiei lunare de întreţinere revine în sarcina beneficiarilor de servicii, aparţinătorilor, susţinătorilor şi/sau a reprezentanţilor legali ai acestora printr-un angajament de plată şi a unui contract de prestări de servicii medicale şi sociale. Angajamentul de plată constituie titlu executoriu şi se semnează la internarea beneficiarului în Unitatea de Asistenţă Medico-Socială Boldeşti-Scăeni.
Contribuţia se datorează şi se achită din prima zi de internare la casieria unităţii de către beneficiarii de servicii, de aparţinătorii, reprezentanţi şi/sau de către susţinătorii legali ai acestora în conformitate cu angajamentul de plată semnat.






